钦定古今图书集成/明伦汇编/氏族典/第432卷 > 赵宏伟
## 钦定古今图书集成/明伦汇编/氏族典/第432卷 > 赵宏伟

按《元史赵宏伟传》：“宏伟，字子英，甘陵人，后徙颍川。至
元十三年，以书谒元帅宋都䚟于军中，奇之，俾以兵
略地临江，至吉州，知州周天骥以城降。宋都䚟嘉宏
伟有功，署为吉州参佐官，以功授太和县尹。十五年，
迁瓜州河渡提举。十七年，改衡州路总管府治中。大
德五年，用中丞董士恒荐，佥浙西道肃政廉访司事”，
迁江南行台都事。至大二年，召为内台都事，出为浙
东廉访副使。泰定二年，卒。谥贞献。子思恭，追封天水
郡侯。思敬以处士征为教授。